Institutt for informatikk
side 


Referat fra møte 5/00 i Undervisningsutvalget

Mandag 27. mars 2000

Tilstede: Jens Kaasbøll, Nils Christophersen, Jan O. Langseth, Dag Langmyhr, Dag Wisland, Ragnhild K. Runde, Ragnar Nicolaysen og Audun Føyen

Forfall: Stein Krogdahl, Arne Maus 

Fra administrasjonen møtte: Tone Skramstad, Shazia Mushtaq, Kristin Bråthen, Line A. H. Valbø

Sak 1. Referatsaker/orienteringssaker

Instituttstyret har vedtatt Undervisningsutvalgets innstilling til å gjennomføre IN 115 og IN 147 våren 2001.

Sak 2. Avanserte emner

Følgede retninglinjer bør gjelde i spørsmål om emner skal bokstavkodes eller nummereres:

1. For avanserte emner med tallkode gjelder at det er ordinære kurs. Kursene er ment å gå regulært hvert år, men kan avlyses hvis det er få studenter som melder seg til emnet eller andre spesielle forhold inntreffer. Emner med tallkoder har en sentral plass i faget, og undervisningen bør ikke være personavhengig. 

Eksamen kan i følge regler vedtatt av fakultetet avlegges i inntil to år etter at undervisningen i emnet har opphørt.

2. For avanserte emner med bokstavkode gjelder at det er vekttallsgivende seminar. Undervisningsopplegget for slike kurs er ikke nødvendigvis velutviklede. Tema for kurset er dagsaktuelle forkningstemaer. Undervisning i vekttallsgivende seminar kan være personavhengig, for seminarene er ikke tenkt som fast undervisning. Ofte er vekttallsgivende seminarer et forum for å prøve ut et undervisningsopplegg som senere kan redigeres og gis som ordinært kurs.

Eksamen i vekttallsgivende seminarer må avlegges samme semester som undervisningen gis. Unntatt her er avsluttende hovedfagseksamen, men enkelte bokstavkodede emner kan man ikke regne med å få som avsluttende emne i det teoretiske pensumet til hovedfag.

Sak 3. Karakter på INF 101

Vedtak:

Undervisningsutvalget ønsker at vedtaket om at det blir satt tallkarakterer i emnet INF 101 opprettholdes.

Sak 4. IN 330A og IN 330 B

Studiekonsulentene gis fullmakt til direkte bytte mellom emnene IN 330A/B til INF 350 i pensumplan.

Sak 5. Ny begynnerundervisning i matematikk, Simulert og anvendt matematikk

Sak 6. MAT 008

Vedtak:

Undervisningsutvalget støtter forslaget til emnebeskrivelse for emnet MAT 008, og støtter forslaget om opprettelsen av kurset MAT 008.

Undervisningsutvalget ønsker å komme med en oppfordring til Matematisk institutt om at de vurderer om det er nødvendig å kreve mer enn 1MA fra videregående skole.

Sak 7. Nedleggelse av emner

Vedtak:

Undervisningsutvalget godkjenner nedleggelse av emnene MA-IN 126 og MA-IN 127 under forutsetning av at "MAT 100B”, ”MAT 110B” og ”MAT 120B” opprettes.

Sak 8. Studieveier

Studieveiene ble godkjent med de endringene som kom frem på møtet.

Møteplan fremover: 10. april 2000.

